description: Според анализаторите рисковете в бюджета за тази и следващата година са свързани с енергийния сектор

title: Economist Inteligence Unit прогнозира по-малък дефицит през 2016 г.

maintext:
Излишъкът в бюджета през август достигна 3.284 млрд. лв., което е 3.7% от прогнозния БВП.
© ВЕЛКО АНГЕЛОВ
чаква
на данъчните приходи.
омпенсацията представлява значителна сума за финансово затруднената НЕК и вероятно ще трябва финансиране от публични фондове, твърдят от Economist Inteligence Unit . "И все пак основната ни прогноза е , че фискалната консолидация ще продължи да надминава целите на правителството в средносрочен план", допълват оттам. Очакванията им са през 2020 г. да има бюджетен излишък.
Въпреки доброто представяне на фиска към август, когато правителството отчете 3.3 млрд. лв. излишък, бюджетът ще завърши с дефицит в края на годината. Той обаче ще е по-малък от заложените 2% от БВП. Това са част от изводите в доклад за България на Economist Inteligence Unit.Още преди десетина дни председателят на бюджетната комисия към парламента Менда Стоянова прогнозира, че тази година бюджетният дефицит ще е по-нисък от заложения в бюджета, но в същото време допусна, че за догодина отново ще бъде предвиден дефицит, макар и малък, тъй като опитът от първото правителство на ГЕРБ сочел, че рязка консолидация на бюджета води до стагнация на икономиката.От анализаторското звено допълват, че от ръстът на приходите да се забави през третото тримесечие на 2016 г. заради пониженията в плащанията от ЕС и заради дефлацията, която ограничава ръстаСпоред авторите на доклада инфлацията ще се завърне към края на годината.Те допълват, че разходите обикновено се увеличават в края на годината, а с президентски избори на 6 ноември се очаква разходите да се повишат рязко през идните месеци. Затова от Economist Inteligence Unit очакват годината да завърши на дефицит, макар и по-малък от заложения.Рисковете пред бюджета тази и следващата година са свързани с проблеми в енергийния сектор според анализаторите. Оттам припомнят, че през юни международният арбитражен съд реши Националната електрическа компания (НЕК) да плати 550 млн. евро на руската "Атомстройекспорт" заради решението на България да се откаже от проекта за АЕЦ "Белене". К


description: Регулаторът обвини консултанта, спечелил най-много застрахователи и пенсионни фондове, че е подавал неверни документи с фалшифицирани подписи

title: КФН отстрани "РСМ България" от проверките в небанковия сектор

maintext:
Управляваната от Изабела Джалъзова РСМ се оплака, че не е информирана за разследването, и обвини регулатора в тенденциозност
© Цветелина Белутова
Джалъзова и Джалъзов...
Покрай скандала с РСМ една от вероятните жертви може да е и зам.-председателят на КФН, отговарящ за пенсионния надзор Ангел Джалъзов. Още при спечелените поръчки от РСМ имаше спекулации за потенциален конфликт на интереси, като тогава Изабела Джалъзова каза пред "Капитал", че не го познава лично, макар да не отрече възможността да е роднина на съпруга й.
"Между заместник-председателя на Комисията за финансов надзор Ангел Джалъзов и лицето Изабела Джалъзова липсва кръвна връзка, а съребреното родство на г-н Джалъзов със съпруга на Изабела Джалъзова е в достатъчно далечна степен и законодателството категорично я е изключило от дефиницията за "конфликт на интереси", са коментирали пред "Биволъ" от КФН.
Въпреки това обаче мандатът на Джалъзов е изтекъл от над две години и новият председател на КФН така или иначе трябва да предложи негови наследник - нещо, което Мавродиев умишлено не правеше. Причината е, че Джалъзов му беше приближен и му осигуряваше нужна подкрепа в петчленната комисия, която от вече близо две години функционира в непълен състав. Освен това зам.-председателят не се ползва и с подкрепата на бранша, като в началото на 2015 г. всичките девет дружества в сектора му поискаха оставката заради според тях неверни данни за постигната от тях отрицателна доходност, които той изнесе.
В резултат на вещото ръководство на Стоян Мавродиев проверките на Комисията за финансов надзор в застрахователния и пенсионния сектор първо бяха отложени, а после неуредиците стигнаха дотам, че дни преди започването им в сектора цареше пълен хаос. Европейският регулатор EIOPA пък се принуди да изпрати безапелационно остро писмо, което през юли доведе до експресната смяна на председателя, когото иначе ГЕРБ възнамеряваше да запази на поста поне до есента.Сега наследството на Мавродиев продължава да се проявява. Месец след като пое неговия пост и насред вече течащите прегледи в небанковия сектор, Карина Караиванова е принудена да отстрани от упражнението "РСМ България". Това е консултантът, около чието име се завъртяха най-много противоречия и който спечели най-много на брой клиенти - 15 застрахователя и 3 пенсионни компании, управляващи общо 9 пенсионни фонда . Сред тях най-големите са дружествата от групите на "Еврохолд", "Химимпорт", "Алианц", както и "Бул инс". Причината - разследване, което е показало, че компанията е подала неверни данни за международните екипи, с които ще работи. Много от чуждите експерти, посочени от РСМ като участници, са заявили по време на разследването, че не им е известно да са включени в такива прегледи, автобиографиите им са неверни, а подписите - не са техни. Нещо повече в хода на течащите прегледи РСМ продължава да отчита в редовното подаване на документи в КФН след началото на прегледите, че тези лица извършват работа в прегледите, което в рамките на разследването бе категорично опровергано от същите лица."Разкритата невярна информация включва злоупотреба с имената на ръководители на екипи, актюери и други членове на екипи в прегледите на различни застрахователи и пенсионни фондове", се казва в съобщението на КФН, която заявява, че ще сезира отговорните органи.От "РСМ България" заявиха, че ще направят собствено разследване, но категорично отхвърлят обвиненията на КФН. "Смятаме, че има тенденциозно отношение от страна на ръководството на регулатора. Възложената ни работа по прегледите на активите на пенсионни фондове и баланси на застрахователи, е извършена и докладите са предадени в срок. До момента по никакъв начин не е имало индикации за проблеми. От страна на КФН не са искани от нас допълнителни документи", обясниха от дружеството, ръководено от Изабела Джалъзова.Решението на КФН означава, че всички клиенти на РСМ ще трябва да си изберат скоростно нови проверяващи насред течащите проверки. В съобщението на регулатора Караиванова заявява, че са решени да финализират прегледите в срок преди края на тази година. Реално обаче рисковете нещо да се обърка нарастват.Според допитване на "Капитал" и до пенсионни компании, и до застрахователи те още не са получили инструкции от КФН как точно да процедират. След като това се случи все пак ще трябва те да имат кратко време да получат оферти, както и самите консултанти да получат одобрение от централите си. След отпадането на РСМ и от двата списъка с одобрени консултанти и застрахователите, и пенсионните дружества ще имат възможност за избор между седем партньора.От КФН обясниха за "Капитал", че поднадзорните лица имат срок до 12 септември 2016 г. да изберат поне две проверяващи компании, от които КФН ще назначи компания за извършването на прегледа. Предвид предстоящите почивни дни това дава едва четири работни дни за процедурата. Това може да насочи застрахователите и пенсионните компании към такива консултанти, с които вече са разговаряли при първоначалния избор. Някои от тях обаче вече са поели доста клиенти и може и да нямат наличен капацитет."Отчетената от РСМ работа няма да бъде ползвана от КФН в хода на проверката и наетите нови проверяващи би следвало да започнат отначало", обясниха от комисията. Дори и да почнат работа начаса, това ще означава, че одиторите в тях ще са два месеца назад от стартиралите в средата на юли. Вече в самите поднадзорни лица много работа е свършена и е събрана информация, но така или иначе промяна ще създаде напрежение.Освен това както самото РСМ, така и някои от клиентите им, могат да обжалват решението на КФН в 14-дневен срок пред ВАС. Това не спира неговото действие, но създава допълнителна правна несигурност. Ако хипотетично след месеци и дори след края на проверките РСМ спечели дело срещу КФН, не е ясно какво става с легитимността на резултатите. Донякъде спирачка за подобни дела обаче биха могли да са рисковете за самата РСМ. Ако изнесените от КФН твърдения се докажат, това може да означава не само отнемане на одиторския лиценз, а и обвинения в криминални деяния като фалшификация на документи и ползване на чужда идентичност.Освен това и самите компании могат да имат проблем в разчистването на договорните си отношения. Те трябва да прекратят договорите си с РСМ, като от КФН обясниха, че нейното решението им дава правно основание за това (конкретно чл.99 т.2 от Административно-процесуалния кодекс). Конкретни взаимоотношения и вече направени плащания обаче може да се окажат обект на спорове.От КФН потвърдиха, че разследването е по сигнал от EIOPA. Според източник на "Капитал" в европейския регулатор, който заедно с КФН е част от управляващия комитет по прегледите, били учудени от предадени от РСМ първоначални данни, които съдържали очевидни грешки. Служител на институцията се свързал с експерти от различни поделения на веригата RSM, от чиито имена били подписани различните справки, и те отричали да са запознати с такива документи.От КФН не дадоха детайли за членове от кои страни става въпрос, както и за проверяващи в кои от клиентите на РСМ става въпрос. От "РСМ България" пък заявиха, че нямат "никаква информация относно проведеното така наречено разследване срещу нас", нито за заключенията."Не сме осведомени за течащо разследване. Нямаме предоставени доказателства или информация относно тези заключения. Не знаем какви точно са неистинските данни, за които сме обвинени, нито начинът, по който са иззети. Реално в процеса на работата сме работили с екипи от РСМ и актюери, които включително физически са били в България и са работили по проекта. Трябва да се запознаем първо с информацията, която е иззета от колегите от другите офиси на РСМ преди да можем да коментираме дали твърденията са верни", обясняват от компанията.Какъвто и да е изводът от тези проучвания обаче "РСМ България" получава сериозен репутационен удар, който може да се разпростре и извън финансовия сектор. Председателят на Комисията за публичен надзор над регистрираните одитори (КПНРО) Ваня Донева научи от "Капитал" за решението на Комисията за финансов надзор.Това решение на КФН уронва престижа на цялата професия, коментира Донева. Тя допълни, че комисията осъществява надзор над задължителния одит и свързаните с него услуги. Консултантските услуги, каквито са прегледите и стрес тестовете, не са в обхвата на закона и това е така по директива.Вероятно обаче за такива тежки нарушения на правилата КПНРО ще трябва да разгледа дали има механизъм за проверка на работата на одитора и дали има основания за разглеждане на правоспособността на компанията.Друг неясен момент е дали проблемните практики засечени от КФН в РСМ са нови. При аналогичната проверка на БНБ в банковия сектор компанията беше проверител на Интернешънъл асет банк.Пряко засегнатите компании в небанковия финансов сектор засега се въздържат от коментар и чакат инструкциите от КФН. Но на пръв прочит КФН получава подкрепа за действията си и от бранша. "Разкритията на комисията доказват, че проверките се правят максимално професионално и обективно. Пазарът има интерес от качествени проверки с прозрачен резултат", каза пред "Капитал" председателят на Асоциацията на застрахователите Светла Несторова.Сред експерти от финансовия сектор констатациите на КФН будят и недоумение на какво са разчитали РСМ с подобни действия. Една от версиите е, че компанията е разчитала на протекции от предходния председател на КФН, както и че той ще запази поста си до края на проверките.

fasttext_language: bg


description: И още: Огън по вестоносците на очевидното; МВР - Малка Воля за Реформи; Сделката за Дипломатическия клуб - АДИС по пътя на "Софийски имоти";

title: Мнения Daily: Моделиране и финанси на задкулисието

maintext:
- Обвързаност на банката с политически партии - банкерът споделя, че е търсел подкрепата от ДПС, за да защитят банката от атаки, близостта на Пеевски му е давала "комфорт" в отношенията с ДПС, както и че е допуснал сближаване с Пеевски и не се е противопоставил на "малоумни негови идеи за определени финансирания"
- Използване на финансовата институция за политическо инженерство - банкерът твърди, че е станал неудобен с нарастващото си влияние, както и с резултата на Бареков, който "до голяма степен беше моя заслуга". Нещо повече, разкриват се детайли как американска консултантска компания е била наета да търси подходящ човек за влизане в политиката "да подкрепя националния бизнес"
- Финансиране на свързани предприятия - банкерът говори не толкова за свързаност де юре, а за общ контрол от страна на банката на "истински активи, за които сега всички се бият". Интересното тук е, че така на практика се потвърждават изводите от одита на КТБ. От думите на Цветан Василев проличава, че според него това не е проблем, тъй като този модел на банкиране всъщност бил работещ
- Използването на финансовата институция за медийна пропаганда - банкерът открито признава, че покупката на медийни издания е била направено в търсене на "достатъчно комфорт - както медиен, така и политически". Цветан Василев твърди, че, за да "запази КТБ", е бил отстъпчив към подобни намерения и директно нарича тези покупки "глупости".
- Насочване на несобствен ресурс през финансова институция към контролиране на активи - на практика това се е случило през КТБ
- Политическа рента за придобиване на контрол над компании с някаква форма на държавно участие - разискваните сектори тук са телекомуникации и производство на цигари
- Източване на публичен ресурс през обществени поръчки - разискват се модели на политическа рента и корупция основно в инфраструктурни проекти
- Моделиране на държавни политики и управление на държавен ресурс с участието на бизнес интереси - споменати са например дигитализацията и управлението на държавния резерв
- Използване на държавни институции за натиск и упражняване на влияние - било то натиск от страна на Комисията за отнемане на незаконно придобито имущество, контролиране на съдии и прокурори или дори "разработки през ДАНС"
- Участие в контрабандни канали - в случая се визира търговия с акцизни стоки (цигари), но е приложимо и към незаконни такива (наркотици).
Фотограф: ГЕОРГИ КОЖУХАРОВ
Медиите на Пеевски и на други любимци на властта подеха координирана блиц атака срещу посланика на Франция Ксавие Лапер дьо Кабан с целия арсенал от клевети, измислици, намеци и недоизказани внушения
Фотограф: Юлия Лазарова
Комисията по вътрешни работи в парламента окончателно прие орязаните предложения в законопроекта за реформа на МВР. Полицаите ще запазят привилегиите си за обезщетение до 20 заплати и за допълнителни 12 дни отпуск, академията на МВР остава със същия статут, пожарната си остава главна дирекция. Промените се ограничават до увеличаване на правомощията на главна дирекция "Борба с организираната престъпност", ново предприятие, в което ще се изнесат някои административни услуги (документи за самоличност и регистрация на автомобили), и възможност за повече извънреден труд на полицаите. Тоест сериозна реформа в МВР отново няма да има. То си остава най-раздутата, скъпоструваща и закостеняла административна структура. Новият отказ е нелогичен за всички:
Първо, всяка година бюджетът на МВР надхвърля 1 млрд. лв. и се увеличава допълнително - обикновено заради 20-те заплати при пенсиониране. Затова ограничаването тази привилегия беше от ключово значение. Същото важи и за дългите отпуски.
Второ, полицаите страдат от ниски заплати и недобри условия на труд. Над 90% от огромния бюджет на МВР са за персонал, а за модернизация и повишаване на ефективността няма. На фона на факта, че България е на второ място в ЕС след Словакия по най-големи разходи за ред и сигурност и харчи почти двойно повече, отколкото останалите страни в ЕС.
Трето, гражданите не са доволни от МВР. По данни на Евростат от май т.г. доверието в полицията в България продължава да е най-ниското – под 40%, при средно над 70% в ЕС.
Крахът на реформите в МВР показва, че социализмът е жив и харчи все така неефективно данъците ни.
Коя е държавата, в която с фирма за 3 лева можеш да купиш актив за 9 милиона и никой да не те провери нито за пране на пари, нито за произход на милиона, който си оставил за депозит? България, разбира се. Печелите билет от Националната лотария за правилния отговор.
Дипломатическият клуб в Бояна отиде в ръцете на фирма без никаква бизнес история и очеваден параван на няКОЙ друг. И всички държавни институции, които имат отношение към тази сделка, си мълчат "като бълха в гащи", както се изрази депутатът от ГЕРБ Методи Андреев по посока на министъра на икономиката Божидар Лукарски. Всъщност "бълхите" са много. Агенцията за приватизация и следприватизационен контрол очевидно е инструментът, с който е осъществена голямата миризлива сделка. "Герберът" Емил Караниколов, натрупал опит при някогашния зам.-кмет на София Юлия Ненкова, настоящ шеф на КЗК, е свършил работата. Очевидно със знанието на министъра на икономиката. Агенцията е от второстепенните разпоредители с бюджет към министъра на икономиката, където са още други девет.
Вицепремиерът Томислав Дончев, в чийто ресор влиза наблюдението на Агенцията за приватизация и следприватизационен контрол, също трябва да е наясно със сделката за Дипломатическия клуб в Бояна – съвсем официално.
А неофициално и премиерът Бойко Борисов трябва да е наясно – след като се занимава с къде-къде по незначителни неща. Няма как да не е наясно. Но всички те кротуват. Надзорът на АПСК още не е гласувал сделката. Ще го направи, след като приключи проверката на НАП. Можем да се догадим – и да ни се догади – в каква посока ще е проверката.
Средствата за продажбата трябва да се внесат до 28 септември заедно с декларация за произхода им. Бълхите, изглежда, няма да изскочат от гащите. А инвентаризация на АДИС е крайно необходима. За да не стане като със "Софийски имоти", където останаха трохи.
Интервюто на Цветан Василев за ktbfiles.com предизвика разнопосочни коментари, повечето от които се фокусираха върху намесата на едно или друго име в него вместо върху оголването на модела на "задкулисието" в страната. Изходните позиции на банкера в това интервю не са нови. Основните са, че той е допускал грешки, но не е вършил нищо нередно, както и че банката си е била стабилна и на практика той е жертва на политическата върхушка. Именно тази постоянно присъстваща оневиняваща линия в интервюто хвърля (в случая удобна за политическата класа) сянка на недоверие върху всички изнесени факти и донякъде обяснява липсата на огромен политически скандал през последните дни.Внимателният прочит на интервюто позволява да се отстранят субективните и личностните нападки (без значение за тяхната достоверност) и да се постави фокус върху това, което е важно в структурно отношение. В опитите си да бъде нападателен, достоверен и максимално конкретен Цветан Василев споделя и много детайли за свои лични действия, които казват много за модела на работа на банката:Можем спокойно да приемем за достоверни така посочените модели на работи на банката, тъй като те са изведени от думите на Цветан Василев за конкретни действия, в които лично е участвал. Някои от тях са чужди идеи, които той нарича малоумни или глупости, но това не променя историята, а именно, че те са били част от модела на банката. Нещо повече, на практика никъде не личи поемането на някаква вина, а по-скоро поддържане на линията "тука е така", тоест подобни действия са били "наложителни" за средата в България.В допълнение към всичко това в атаката си спрямо други замесени лица, Цветан Василев говори надълго и нашироко за различните механизми за облагодетелстване и упражняване на политическо влияние в страната. Без да влизаме в търговските детайли на едно или друго обвинение, можем спокойно и с висока степен на достоверност да определим основните модели на задкулисие и неговото финансиране в страната, които прозират от думите на Василев:Изброените модели категорично говорят и за силното обвързване на едър бизнес и политическа класа. Следните два цитата са важни тук: 1) "Ти не можеш да правиш голям бизнес, ако не се отчиташ" и 2) "Смешно е да се говори, че едрият бизнес е дистанциран от политиците в България. Тук едрият бизнес винаги е бил със силните на деня, защото те налагат условията".Това накратко е моделът на задкулисието, който прозира от думите на Цветан Василев. Задкулисие, което няма абсолютно нищо общо с мъглявата представа за "животинските бесове на пазара" и свободната икономика. Напротив, задкулисието е издънка на прекомерната държавна намеса в икономиката, която се изразява в:- контролиране на активи и достъп до олигополни и монополни пазари- корупция и нарочен регулаторен/надзорен или правораздавателен провал, който е в услуга на престъпници- източване на публичен ресурс през безсмислени политики и мегапроекти, както и нагласени обществени поръчки- не на последно място, налагане на политическа рента във всяка една възможна сфера.И независимо дали вярваме на думите на Цветан Василев, или обърнем всички аргументи срещу него и го поставим в позицията на главен архитект на всички тези събития и зависимости, така описаният модел не се променя.Росен Плевнелиев, президент, пред БНТДемократичната държава не се базира на силни лидери, а на силни институции. Ако България е демократична държава, сега е моментът. Не българският държавен глава или българските политици да се упражняват по тази тема (интервюто на Цветан Василев - бел. ред.) или някои други удобно да мълчат, а прокуратурата да се захване - крайно време е, много време мина.За да не се повтори драмата от 1997 г., когато фалираха български банки, парите изчезнаха, нито един лев не беше върнат, никой не беше виновен, никой не беше осъден - прокуратурата трябва да действа по казуса КТБ. Как народът да има доверие в институциите, ако се повтори същото? Така че призовавам за стотен път: тръгнете по пътя на тезите, на свидетелите, на парите, покажете, че този път е различно, че в България има демократичност, която може да се защити.От коментар на Иван Бедров за "Дойче веле"В заключителната си реч посланикът на Франция Ксавие Лапер дьо Кабан описа връзката между комунистическото минало на България и днешните й проблеми - преди всичко липсата на "разкаяние, наказание, но също така на изследване, на разбиране и на изучаване на реалността на комунизма". И че точно това "впримчва България в неблагосъстоянието ѝ". Къде тук е новината?Нима не видяхме с очите си как довчерашните комунисти станаха за една нощ прозападни капиталисти? Нима не ги видяхме първи да влизат в църквите с най-дебелите свещи, след като преди това следяха кой ходи на черква? Нима довчерашните комсомолски секретари не се оказаха за една нощ крупни капиталисти? Нима зад всяко едно ограбване не прозират връзки на агенти и вербовчици? Нима от службите за сигурност бяха отстранени старите кадри, специализирали се в годините на комунизма в контрабанда и изнудване? Тъй че нещо ново ли каза посланикът?Той даде и примери до какво водят нашите неизчистени отношения с миналото. Лидерите на БСП "да поставят цветя на паметника на най-отявления диктатор"; Цветан Василев и "други, които скоро също може да избягат", да заграбват пред очите ни милиарди; прокурори да подготвят така обвиненията срещу политици, "за да са сигурни, че няма да бъдат осъдени"; парламентът да избере за шеф на ДАНС "млад олигарх на 33 години, чието единствено качество е, че е верен на бивш член на Държавна сигурност"; Волен Сидеров "да възхвалява окупацията на Крим от Русия"... Поредица, която не прави впечатление на достатъчно много хора. Защото сме заличили границата между нормално и ненормално, между добро и зло, между почтено и непочтено.Последва познатата програма. Медиите на Делян Пеевски и на някои други любимци на властта подеха координирана блиц атака срещу посланика. С целия арсенал от клевети, измислици, намеци, недоизказани и недоизяснени внушения. А кампанията оглавиха хора, които отдавна са изгубили лицето си. Опитът отново е да бъде насочено вниманието към говорещия, а не към думите му. А те предизвикаха мигновен и огромен отклик. Публикациите за неговата реч бяха най-четените, десетки хиляди хора споделяха думите му в социалните мрежи. Рядко се случва подобно нещо.Всъщност сходен сюжет имаше в края на миналата година, когато председателят на Върховния касационен съд Лозан Панов произнесе онази реч, запомнена с финала си: "Стига вече толкова!". Какво толкова каза и той тогава? Че ако България е под олигархичен контрол, "значи така е било замислено". Че "ако българската олигархия си има държава, то тогава всеки опит властта да бъде върната в ръцете на гражданите наистина може да се нарече преврат". Кафявата медийна машина нарича превратаджия всеки, който настоява за промяна. И когато Панов завърши с думите: "Нека всички заедно извикаме силно: Стига вече толкова!", последва същата вълна от одобрение, както и след речта на френския посланик.Какво ни казва това ли? Че много българи не искат да живеят в среда, в която лъжата и измислицата се представят за гледна точка; където узурпаторите са легитимни, а настояващите за промяна са превратаджии; където на кражбата вече никой не казва кражба. В такава среда един посланик и един съдия могат да се превърнат в знаменитости. Защото говорят честно - така, както би трябвало да говорят политиците.И вместо да ги чуем, по-лесно е да залеем вестоносците на очевидното с ненавист. В противен случай трябва да си признаем, че сами сме допуснали да живеем така. А това не е никак, ама никак удобно.алкаоля заеформиОт коментар на Зорница Славова, ИПИОт коментар в ureport.bg


description: Връща се фокусът върху електрическите модели, кросоувърите са все така популярни

title: Салонът в Париж трасира бъдещето на автомобила

maintext:
Шефът на Renault Nissan Карлос Гон позицира пред новия концептуален автомобил Renault Trezor.
© BENOIT TESSIER
Най-посещаваният и най-отразяваният, поне ако се съди по броя на акредитираните журналисти, автомобилен салон в света отвори врати вчера в Париж. Изложението се провежда всяка четна година от 1898 г. насам (през нечетните има изложение във Франкфурт), като единствено двете световни войни са били повод за отлагането му.
По традиция автосалонът започна с два дни за представителите на пресата. Акредитираните журналисти са над 10 хиляди от 103 държави.
Широката публика ще има достъп до осемте зали в периода 1 - 16 октомври. Тази година на изложението се представят около 200 марки от 18 страни. Разбира се, не липсват и световни премиери – общо повече от 60, като поне половината са запомнящи се. Последното издание на автосалона през 2014 г. беше посетено от близо 1.3 млн. души, но тази година едва ли рекордът ще бъде подобрен.
Притеснения и оптимизъм
Причината е продължаващото извънредно положение във Франция, а страхът след терористичните атаки тази година все още кара мнозина да избягват местата, където се събират много хора. Въпреки сериозния пропускателен режим и засилената охрана организаторите са се постарали автосалонът да не губи традиционния си блясък. Така или иначе и тази година изложението във френската столица ще посочи тенденциите в развитието на автомобилите през следващите години.
За разлика от предишните три издания тазгодишното се провежда на фона на оптимизъм по отношение на продажбите. В Европа станахме свидетели на 34 поредни месеци на ръст на търсенето, а слабото понижение през юли се оказа временно явление, преди да дойде новият скок от 10% през август. За първите осем месеца на годината пазарът на нови коли в страните от ЕС е с 8.1% по-силен от същия период на миналата година. Само в три от 23 страни, обхванати от статистиката на Асоциацията на производителите на автомобили в Европа, има спад. Франция, която остава вторият най-голям пазар по обем на Стария континент, покупките на нови коли бележат стабилен ръст от 6.1% до момента.
Електромобилите отново са на фокус
Бърза обиколка през експозиционните площи на автосалона в Париж е достатъчно, за да стане ясно, че електромобилите отново са във фокуса на производителите. След първоначалната еуфория, при появата на първите модели те бяха обречени на известно забвение, основно заради недостатъка им да изминават малко разстояние с един заряд. Новите открития в областта на батериите, и най-вече на софтуера за управление на процесите в тях, вече правят колите на ток далеч по-мултифункционални.
В Париж например може да се види електромобил с пробег от над 400 километра (Opel Ampera-e).
400 километра с едно зареждане, или два пъти повече от досега, предлага и
Renult Zoe
с новата батерия, която е с размера и теглото на старата. На щанда на
Smart
пък присъстват три модела, способни да бъдат заредени напълно за 40 минути.
Прототипът
Renault Trezor
пък подсказва, че французите ще търсят пробив на електричките и в класа на суперавтомобилите. Двуместното купе използва електрически мотор от Формула Е, където
Renault
са победители две поредни години. Концептуалната кола предлага и напълно автономен режим на шофиране.
Добрите новини за почитателите на екологичното придвижване тепърва предстоят, като сериозни амбиции на изложението заявиха от
Volkswagen.
За момента имаме само концептуален модел, за който обаче се твърди, че ще е на пазара през 2020 г., ще предлага пробег до 600 километра, автономен режим на шофиране и дори ще може да получава пратки от куриери.
Желаещите да бъдат екологични при своето придвижване, без да са ограничени в пробега, със сигурност ще се заинтригуват от поредните нови предложение в междинното звено между електромобилите и колите с традиционен двигател – зареждащите се от контакта хибриди.
Toyota
представи
Prius,
а такива модели можем да открием и на щандовете на
BMW, Audi
,
Mercedes
,
Mitsubishi
и т.н.
Силно представяне на френските марки
Ако хвърлим един по-общ поглед на автосалона в Париж, няма как да не забележим превъзходството на френските марки. Те са ангажирали най-големите площи, а щандовете им са най-пищни. Със сигурност през тях ще мине президентът Франсоа Оланд, вероятно министри и други длъжностни лица, които по един или друг начин могат да помогнат за по-бързото възстановяване след кризисните години. Със сигурност интересни експонати има при всички марки, на като че ли най-много впечатлява щандът на
Renault.
В последните години брандът обнови цялата си гама, а благодарение на таланта на шефа на дизайна Лоурънс ван ден Екер новите модели не оставят никого безразличен. Голямата новост на щанда на
Renault e
пикапът
Alaskan,
който демонстрира амбициите на марката да влиза в нови сегменти.
В Париж дебютират също изцяло новият кросоувър
Koleos, Megan
комби и седан, както и миналите през обновяване
Clio, Scenic
и
Grand Scenic.
Свеж полъх се усеща и на щанда на
Citroen,
където голямата звезда е компактният модел С3, който е представен в най-различни варианти, включително и спортен. В същото време концептуалният автомобил CXperience Concept демонстрира, че марката смята да се превърне в сериозен играч и при престижните автомобили в Е-сегмента.
Peugeot
пък има амбицията да се намести сред лидерите в продажбите на
модели, като за целта препозиционира доскорошните си ванове 3008 и 5008. Интересното за двата модела е, че са само с предно предаване, като една хитроумна и доста по-евтина от класическите 4Х4 задвижвания система гарантира прецизен контрол на сцеплението и прилична проходимост.
Кросоувърите все така са на мода
От останалите европейски марки впечатляващ експонат извадиха от
Skoda.
Техният първи седемместен високопроходим модел
Kodiaq
има всички данни
, за да обърка сметките на редица производители. Като цяло кросоувърите явно ще остават на мода и през следващите години, което е и причина
BMW
да уплътни гамата си в сегмента с Х2.
Infiniti
пък добавя версия
Sport
в гамата на
QX30.
Големите отсъстващи
На автосалона в Париж обаче има и няколко големи отсъстващи. Става въпрос основно за
Mazda
,
Volvo
,
Ford
,
Rolce-Royse
и
Lamborgini
, без които шоуто няма да е същото.
Най-интересните премиери
Audi Q5
Bentley Bentayga Diesel
BMW X2
Citroen C3
Citroen CXPERIENCE
concept
Dacia Sandero, Stepway и Logan MCV
LaFerrari Spider
Ferrari GTC4 Lusso T
Infiniti QX Sport
Honda Civic
Hyundai i30
Kia Rio
Land Rover Discovery
Lexus UX concept
Mercedes E-Class All-Terrain
MINI John Cooper Works Clubman
Mitsubishi Ground Tourer Concept
Nissan Micra
Opel Ampera-e
Peugeot 3008
Peugeot 5008
Porsche Panamera
Renault Alaskan
Skoda Kodiaq
Smart ForTwo и ForFour Electric Drive
SsangYong Rexton
Suzuki Ignis
VW ID concept
SUVToyota CH-R


description: Анкетите на анализаторите пред Reuters показват, че ръководената от Джанет Елън институция ще остави диапазона на основната лихва непроменен на...

title: Фед ще обяви решението си за лихвите в САЩ. Какви са очакванията

maintext: Анкетите на анализаторите пред Reuters показват, че ръководената от Джанет Елън институция ще остави диапазона на основната лихва непроменен на 0,25-0,5%. По-важно е какви сигнали ще даде централната банка за бъдещите си действия. Като цяло се разминават залозите, че ще има ново повишение през последното тримесечие на 2016 г. За последно Фед вдигна лихвите в края на 2015 г., което беше първият ръст от близо десетилетие. Решението на Комитета по операциите на открития пазара (FOMC) на Фед ще бъде обявено в 21 часа българско време.Очаквайте подробности!


description: Изборите за президент

title: Защо ГЕРБ още нямат кандидат за президент

maintext:
1
2 © Цветелина Белутова
1
2 © Цветелина Белутова
Тактиката на ГЕРБ за президентските избори загърбва избирателите и смислената политика
Предизборната кампания до момента изглежда, меко казано, странно - тя прилича на състезание, в което на терена е излязъл само единият отбор. Единственият до момента сериозен кандидат за президент - този на левицата, се опитва да тича по терена, но трудно може да събуди ентусиазма на омърлушените трибуни. Кампанията е практически блокирана от ГЕРБ и това ще продължи така вероятно до началото на октомври.Ако питате премиера Бойко Борисов, той ще ви замотае с отговори като дадения тази седмица, че причината е в ретроградния Меркурий - астрологичното подреждане на планетите, в което, ако вярвате на тези неща, не трябва да се започва нищо ново. От Цветан Цветанов може да чуете и още ала-бала: че така правителството ще работи на спокойствие, а не в режим на предизборна кампания.Истината, разбира се, е друга. Има три основни причини ГЕРБ да не издигнат кандидат до момента.Първата е, че те все още не са сигурни коя ще е най-подходящата номинация, а още по-малко подходящата двойка. Въпреки уверенията, че кандидатът е ясен от много отдавна, през последните седмици фаворитите се променяха, а премиерът тестваше в неофициални разговори различни предложения. Истината е, че Борисов изчакваше да види какво ще направят конкурентите им, за да знае дали да стреля с тежката артилерия (а именно себе си), или може да издигне някое свое прокси. След номинацията на Радев, изглежда, се върви към втория вариант. Това обаче още не развързва ръцете на ГЕРБ да си оповести кандидата.Партията на Борисов едва ли ще може да спечели изборите сама. На всеки следващи избори броят гласове за ГЕРБ намалява, ако и те да са победители. За президентския вот обаче им трябват повече от половината гласове и това означава, че имат нужда от допълнителна подкрепа. За да се сглоби удобна за целта президентска двойка, тя трябва да бъде тествана и с потенциалните партньори - отломките от Реформаторския блок, ДПС, Патриотичния фронт и пр. Допълнителното забавяне обаче не притеснява ГЕРБ, защото всъщност им дава още едно преимущество.Липсата на предизборна кампания играе за кандидата на Борисов, защото намалява възможността да се появи изненадващ силен конкурент. Колкото по-малко време остава до изборите, толкова по-трудно ще е да се наложи непознато лице - ген. Радев ще разбере сам това. От познатите пък трудно може да се появи сериозна кандидатура.Тези три аргумента определят поведението на ГЕРБ за президентските избори, но в тях липсва нещо важно.Искате да чуете какво ще прави президентът през следващия мандат? Да сте сигурни, че той е смислен човек, който в критични моменти ще застане на страната на гражданите? Че няма да работи за абсурдни енергийни проекти или да се занимава с политическо инженерство? Е, това няма никакво значение за взимащите решения. За тях не са важни хората, а още по-малко смислените и конкретни планове.


description: Инвестицията е за близо 11 млн. долара

title: "Геострой" ще строи нов учебен корпус на Американския колеж в София

maintext:
Новият корпус ще е в двора на колежа в квартал "Младост"
© ЮЛИЯ ЛАЗАРОВА
, учебен център, ученически център, нова столова, пространства за преподаване и учене. Комплексът на Американския колеж се намира в столичния квартал "Младост".
Американският колеж в София е частна профилирана гимназия, която се ръководи от фондация "Софийски американски училища". През 2005 г. той получи пълна акредитация от американската Асоциация на колежите и училищата от средните щати (MSA). През 2004 г. взе и пълна акредитация от Международната бакалауреатска организация (IBO). При успешно завършване учениците получават българска и американска диплома за средно образование.
Около 91% от финансирането на Колежа идват от учебни такси, а 2% са от дарения и субсидии. Чрез Фонда на завършилите бивши възпитаници на училището могат да даряват средства за различни цели, включително и за финансова помощ за учениците. За учебната 2015/2016 чрез фонда са събрани общо 40 611 лв. по данни на Колежа.
"Геострой", която е част от групата на "Геотехмин" с основен акционер Цоло Вутов, ще изгради нов корпус на Американския колеж в София. Проектът за близо 11 млн. долара включва обновяване на "Острандър хол" (основната сграда на колежа) и аудиторията "Уитакър", изграждане на библиотека"Ще построим впечатляващ учебен комплекс. Но целта ни не е да печелим архитектурни награди. Нашата дейност се основава на разбирането, че пространството влияе на учението. То променя начина, по който учителите преподават и учениците учат. Има статистически значима връзка между естествената светлина, идваща от прозорец с гледка, и постиженията на учениците", каза по време на церемонията д-р Роджър Уитакър, председател на борда на настоятелите на Американския колеж в София.Проектът за реконструкцията на учебното заведение беше представен в началото на септември, когато Американският колеж обяви тръжна процедура за избор на изпълнител. Новият учебен комплекс ще има библиотека и медийна зала, зала за сценични изкуства и представления, учебни аудитории, трапезария, както и други съвременни помещения и оборудване. Срокът за изпълнение е 14 месеца. Търгът се е провел на няколко етапа, имало е много кандидати, а във финалната къса листа с потенциални изпълнители са останали "Геострой" и "Главболгарстрой", посочи източник, близък до процедурата.В прессъобщение на колежа се посочва, че подобен строителен проект на територията на комплекса се осъществява за пръв път от 30 години. Близо 8.6 милиона долара, или 80% от общата му стойност, са осигурени от Фондация "Америка за България. Останалата част от сумата е набрана с подкрепата на програмата ASHA (Американски училища и болници в чужбина) на Американската асоциация за международно развитие USAID и други частни и институционални дарители, поясняват от колежа.В момента в учебното заведение се обучават общо 806 ученика. Годишната такса за обучение за учебната 2016-2017 година за български ученици с прием след седми, осми или девети клас е 6000 евро, а за чуждестранни ученици или български ученици, идващи от чуждестранни училища извън страната, е 17 500 евро. Тъй като новата сграда не се финансира чрез учебните такси, не се очаква тяхното повишение, коментираха от Американския колеж за "Капитал".Според статистиките на Американския колеж през учебната 2015-2016 година броят на учениците, получили финансова помощ за намаление на учебната такса, е 236, а размерът на отпуснатите средства за стипендии е около 1.33 млн. лв.


description: Компанията "Техно-енерджи" от групата на "Вайс профил" е спечелила поръчки за 26.5 млн. лв. от университета

title: Всички ремонти в Медицинския университет - София са минавали през фирма, близка до ДПС

maintext:
Проф. д-р Ваньо Митев (с червената тога) е поверил осемте поръчки по строително-ремонтните работи само на една компания.
© АНЕЛИЯ НИКОЛОВА
В началото на тази година компанията е спечелила и търга за новото общежитие на вуза за 16.5 млн. лв. без ДДС.
Само една компания е била фаворит при всички осем поръчки за строителство в рамките на един от най-големите университети в България, Медицинският университет – София, при управлението на предишния ректор проф. Ваньо Митев. Това показва одитен доклад на Министерството на образованието и науката (МОН). Общата стойност на поръчките е 26.5 млн. лв., а компанията е "Техно-енерджи", част от групата на "Вайс профил", която се счита за близка до ДПС. "Техно-енерджи" участва във всички консорциуми - дружества по закона за задълженията и договорите, които са спечелили поръчки от мащабната инвестиционна програма на университета.Медицинският университет разполага със собствени средства от обучението на чуждестранни студенти и през последните години ремонтира общежитията си и започна строежа на ректорат и общежитие в рамките на бившата Медицинска академия. Оказва се, че от 2014 г. няма строителна поръчка във вуза, която да не е била спечелена от тази компания. И една от най-големите - за инвестиционно проектиране на новото общежитие на университета на стойност 16.5 млн. лв. без ДДС, в която се състезаваха шест консорциума, също е спечелена отново от консорциум, в който участва "Техно-енерджи"."Техно-енерджи" е част от групата на собствениците на "Вайс профил" - Димитър Хрусафов и Хюсеин Кулов, и е тяхна собственост. Строителната група на компанията, известна с производство на дограма, е била сочена много пъти като фаворит на ДПС. Кулов е брат на бившия депутат от движението и заместник-министър на околната среда Фатме Илияз. По времето на управлението на тройната коалиция компанията печели множество обществени поръчки на общини и държавни институции, като клиент на компанията е и Народното събрание. В регистъра на строителите през последните години "Техно-енерджи" е била главен изпълнител на проект от водния цикъл на Созопол за 3.3 млн. лв., както и на водопроводната мрежа на града и околни селища. Ремонтирала е училища и е санирала сгради на Химическия университет в София. Поръчките от Медицинския университет обаче не са вписани в регистъра. През 2015 г. компанията е с приходи от 32.030 млн. лв., а през предишната е получила 21.9 млн. лв., като печалбата й е съответна 144 хил. лв. и 211 хил. лв. през 2014 г.Според одитния доклад на МОН компанията е участвала в два консорциума през 2014 г., като е спечелила около 1.5 млн. лв. от поръчки. През следващите години университетът е бил далеч по-щедър, за да се стигне до кулминацията с избора на строител на общежитие в началото на тази година.Одиторите констатират, че с изключение на един договор, който е прекратен, във всички консорциуми участва едно и също юридическо лице, което се представлява от Хрусафов и Кулов."Одитният екип няма разумна увереност, че проведените процедури по ЗОП за строителство за одитирания период са съгласно изискванията на закона, отговорност за което носи проф. Ваньо Митев – ректор на МУ - София. Одиторите считат, че сключване на договори с участието на едно и също юридическо лице е индикатор за фаворизиране на участник в обществените поръчки и е предпоставка за наличие на индикатор за измама", се казва в доклада.


description: Бившият премиер е издигнат от инициативен комитет

title: И Пламен Орешарски се кандидатира за президент

maintext:
Пламен Орешарски подаде оставка на правителството през юли 2014 г. след продължителни граждански протести
© Велко Ангелов
Бившият премиер Пламен Орешарски (2013-2014 г.) се кандидатира за участие в президентските избори, потвърди за "Капитал" говорителят Александър Андреев. Кандидатурата му за държавен глава е издигната от инициативен комитет, който днес е внесъл документите за регистрация в Централната избирателна комисия (ЦИК). За вицепрезидент е издигнат бившият министър на транспорта в правителството на Орешарски Данаил Папазов. От ЦИК уточниха, че документите на инициативния комитет ще бъдат разгледани до края на деня, като заседанието на комисията се очаква да продължи до късно вечерта.Включването на Орешарски в битката за президент е донякъде изненада, защото след като подаде своята оставка като премиер и оставката на правителството в края на юли 2014 г., той направи категорични изявления пред медиите, че няма намерение повече да се занимава с политика.Оставката на Орешарски от премиерския пост бе предшествана от най-продължителния антиправителствен протест в демократичната история на България. Протестите срещу подкрепяния от БСП, ДПС и "Атака" кабинет първоначално стартираха като реакция срещу назначението на депутата от ДПС Делян Пеевски за председател на ДАНС, а впоследствие прерастнаха в антиправителствено движение. Правителството падна след изборите за европейски парламент, след като тогавашният лидер на ДПС Лютви Местан се обяви за предсрочни парламентарни избори.Пламен Орешарски започва политическата си кариера в СДС. От 1997-2001 г. е зам.-министър на финансите в правителството на Иван Костов, от 2002 до 2003 г. е зам. председател на СДС. На местните избори през 2003 г. той беше номиниран за кмет на София от синята партия, но впоследствие кандидатурата му беше оттеглена след скандал по повод среща на Орешарски с бизнесмена Васил Божков.След това Орешарски беше финансов министър в кабинета на Сергей Станишев (в правителството на Тройната коалиция 2005-2009 г.). Бил е и депутат от БСП в 41-то и 42-то Народно събрание (2009-2013г.).Преди да стане министър на транспорта, информационните технологии и съобщенията в правителството на Орешарски, кандидатът на вицепрезидент Данаил Папазов беше изпълнителен директор на "Пристанище Варна" ЕАД. Той се считаше за близък до ДПС. Миналата година Папазов беше кандидат за кмет на Варна, издигнат от коалицията "Живот за Варна".Председател на инициативния комитет за издигането на двойката Орешарски-Папазов е Николай Тошков Енчев, съобщи БТА. Според регистрите той е зам.-председател на сдружение с нестопанска цел Евро Адванс, чийто председател е издателят на списание "Икономика" и сайта Кмета.бг Боян Томов, бивш оперативен директор на в. "Стандарт".


description: 30 август се оказа ден на двойна сделка за Спас Русев - сутринта взе собствеността във футболния клуб "Левски", а следобеда - контрола над...

title: Строител на капитализма: Спас Русев

maintext:
Илюстрация Увеличаване Автор: Явор Попов Смаляванеа>
30 август се оказа ден на двойна сделка за Спас Русев - сутринта взе собствеността във футболния клуб "Левски" , а следобеда - контрола над най-големия оператор БТК. Започнал като посредник по телеком сделки при Симеон Сакскобургготски, Русев после стана хотелиер, до тази седмица, когато с руско финансиране придоби многомилионен актив.


description: Комисията за финансов надзор (КФН) определи новите одитори, които ще влязат на проверки в застрахователните дружества и пенсионните фондове на...

title: КФН определи нови одитори за 15 застрахователя и пенсионни фондове

maintext: Комисията за финансов надзор (КФН) определи новите одитори, които ще влязат на проверки в застрахователните дружества и пенсионните фондове на мястото на отстранения "РСМ България". В началото на септември бяха засечени нарушения при компанията, спечелила най-много клиенти в рамките на прегледа на балансите и качеството на активите в небанковия финансов сектор.Френската Mazars ще поеме дружествата около "Еврохолд" и "Лев инс", а HLB България влиза в пенсионните фондове на "Съгласие". Теци на ЦКЛ-Сила са поверени на KPMG Румъния.Пълният списък може да видите тук: С подсигуряването на изпълнители за проверките в 15-те дружества, чийто одитор бе отстранен, председателят на КФН Карина Караиванова заявява, цитирана от своя пресцентър, че проверките на този сектор ще приключат до края на годината.


description: Индийската Flipkart ще се бори с настъпващите Amazon

title: Wal-Mart ще инвестира 1 млрд. долара в индийска компания

maintext:
© В© Edgard Garrido / Reuters
Flipkart е най-големият онлайн търговец в Индия, но отско
ро е заплашена със загуба на първата позиция от Amazon, която инвестира агресивно в страната. Главният изпълнителен директор на Amazon Джеф Безос коментира през юни, че плановете са фирмата му да вложи 3 млрд. долара в Индия, за да може да достигне до възможно най-много клиенти в един от най-бързо растящите пазари в света. Сделката с Wal-Mart ще даде на Flipkart допълнителни възможности и ресурс да се справи с Amazon, от което и двете фирми имат интерес, след като Wal-Mart смята да се фокусира отново върху онлайн търговията. "Ако сделката бъде сключена, конкуренцията между Flipkart и Amazon ще стане наистина ожесточена", коментира Гаутам Каокария, анализатор в UBS.
Wal-Mart също така може да получи освен финансова възвращаемост от инвестицията също и възможност да развива успешно бизнес в Индия. В САЩ Amazon вече е доминиращ играч. От Wal-Mart отказаха коментар.
Пазарът в Индия е следващата голяма
крачка за всички играчи в е-търговията. Докато в САЩ и Китай вече има установени играчи, не така стоят нещата в Индия. Ако сделката на Wal-Mart с Flipkart се осъществи, американската верига ще може да помага на своя нов съюзник не само финансово, но и чрез десетилетния си опит в ритейла. "Единственият опонент в лицето на Amazon става все по-агресивен и Flipkart има нужда от солиден партньор, за да подобри дейността си не само финансово, но и като брандиране и логистика. Те не могат да постигнат това с малки партньори", коментира Девангшу Дета, директор в консултантската агенция Third Eyesight.
Най-голямата верига магазини в света Wal-Mart е в напреднали разговори за инвестиция на стойност 1 млрд. долара в индийската онлайн услуга Flipkart. Двете компании ще търсят начин да се конкурират успешно с Amazon, която засилва присъствието си в региона, съобщава Bloomberg. Според условията на сделката Wal-Mart ще получи миноритарен дял във Flipkart, съобщи анонимен източник, близък до сделката. Разговорите все още продължават. Flipkart се оценява на 16 млрд. долара според проучване на консултантската компания CB Insights.


description: Държавният оператор запазва и партньорството с БНТ, но в по-малки обеми

title: Тотото премести най-популярните си игри в bTV

maintext:
В ефира на bTV игрите на тотализатора ще делят ефир със свързваната с Васил Божков "Лотария България", но според БСТ двата формата не са конкурентни
© Юлия Лазарова
До настоящия момент в БНТ не е получено официално писмено уведомление от
БСТ кои свои игри ще излъчват в програмата на БНТ. Единствената информация
от техен представител от миналата седмица в устен разговор е, че това не
води до промяна във финансовите условия на действащия между нас и БСТ договор", се казва в отговор до "Капитал Daily".
"С оглед на дългогодишното партньорство и обществените функции на двете
институции, смятаме, че БНТ е естествен партньор на спортния тотализатор", добавят от там.
По-голямата част от тиражите на Българския спортен тотализатор (БСТ) от неделя, 2 октомври, вече ще се теглят в bTV, като в БНТ остават само две от игрите. Новината е била публикувана в сайта на телевизията в почивния 22 септември и така за промяната се чу едва в понеделник. Самият БСТ и министерството на спорта, което е негов принципал, не са публикували официална информация, но потвърдиха промяната.Така тегленията на печелившите числа вече ще се излъчват на живо пет пъти седмично в частната телевизия, като най-популярните игри на тото 2 – "6 от 49" и "5 от 35", ще продължат да се излъчват както досега в четвъртък и неделя, а в останалите дни има "Втори тото шанс", "Тото Джокер" и новата игра "Тото 2 – Рожден ден". В БНТ остават само "6 от 42" и "Тото 2 – Зодиак".Промяната е интересна, тъй като в исторически план числата са се теглили почти винаги в ефира на БНТ с едно малко отклонение, когато тотото се управляваше от Ирена Кръстева. За кратко това се случваше в каналите на "Диема", която тогава беше собственост на Емил Славчев.От БНТ останаха частично изненадани от промяната и обема й. "Тотализаторът плаща на БНТ за излъчването на тегленето на числата, но официални данни за сумата няма. От държавната медиа уточниха, че това е платено външно предаване, което идва в готов вид.Преди две години оттам коментираха за "Капитал", че вратите на двата най-големи частни телевизионни канала са затворени за тях. Те описваха ситуацията така: "В "Нова" не ни пускат дори да влезем през вратата, докато в bTV ни позволяват да имаме реклама, но не и собствени предавания."Ръководителят на рекламата на БСТ Христина Богданова сега коментира за "Капитал Daily", че отдавна са искали да влязат в още една телевизия. "Целта е да имаме повече от един канал за популяризиране на нашите игри, които в крайна сметка помагат на българския спорт. Възможните решения не бяха много. Все пак bTV в момента има по-висок рейтинг, но в същото време запазваме отношенията си с традиционния партньор БНТ", каза тя.Преместването на най-популярните игри на държавния БСТ в bTV идва в момент на драстично нараснала конкуренция при лотариите и числовите игри, където агресивно навлязоха свързваните с Васил Божков частни оператори "Национална лотария" и "Лотария България". И двете разчитаха на телевизионния ефир на "Нова телевизия" и bTV за своята популяризация.Богданова коментира, че не се притеснява от присъствието на "Лотария България" в ефира на bTV. "Те в момента се развиват изцяло в областта на лотарийните игри, докато реалният конкурент на тотализатора в числовите игри е позициониран в "Нова". Тотото има нужда да се показва повече, ако иска да бъде равностоен играч на пазара, който вече е много по-конкурентен от преди няколко години", каза тя. Освен това форматите няма да си пречат, защото са програмирани в различни дни. "Лотария България" се излъчва в събота, а игрите на спортния тотализатор – в понеделник, сряда, четвъртък, петък и неделя.В БНТ ще се завърне бившият водещ на тегленето на игрите Цветан Николов, като в момента тече кастинг за екранна партньорка. Идеята е там предаването да има и спортен елемент и да се разшири като времетраене и съдържание. Часовете на тегленията по БНТ остават непроменени и ще се разминат с тези по bTV - 19.15 в четвъртък и 18.30 часа в неделя. Заедно с предаванетo в bTV пък ще се премести и водещият Део, а към него като съводещ ще се присъедини Славена Вътова."bTV Media Group застава изцяло зад каузата на Български спортен тотализатор в подкрепа на българския спорт. Част от постъпленията от игрите на "Спорт Тото" се заделят за развитието на спорта и физическото възпитание в България, което го отличава от всички други хазартни оператори в страната", се казва в съобщението на медията.Оттам уточняват, че от началото на 2015 г. до момента най-старата тото игра в историята на България – "Тото 2 - 6 от 49" е направила 11 българи тото милионери, а откакто джакпотите се измерват в милиони, 89 българи са станали тото милионери.


description: Рекордните 27.5 млн. туристи се очаква да посетят страната през тази година

title: Силният туристически сектор подкрепя гръцката икономика

maintext:
Страната печели както от нестабилността в Близкия изток, притесненията за сигурността в Турция и терористичните атаки на други места в Европа, така и от значителния спад на бежанците през шестте месеца, откакто ЕС подписа спорната сделка с Анкара.
Осем от десет нови работни места се падат на сектора.
Правителството обсъжда с Airbnb как да обложи собствениците
Облагането на печалбите от неофициалните помещения за настаняване в Гърция, като например апартаменти, е ключова тема в разговорите между финансовото министерство и представители на кредиторите на страната, пише в. "Катимерини". Министерството е в контакт с поне една от платформите за споделено настаняване – Airbnb, която контролира 25% от глобалния пазар. Обсъжда се приходите от наем на до два имота на собственик да бъдат облагани с между 15 и 35% в зависимост от дохода, без да има изключение за никакви разходи. Това е в сравнение с 29% за всички бизнес дейности с възможността за изключение на някои разходи. Ако повече от два имота се дават под наем от един собственик, приходите ще бъдат облагани като бизнес дейност.
Туризмът в Гърция се превърна в опора за една изстрадала икономика. Данните, публикувани от Гръцката туристическа конфедерация, показват степента, до която секторът подсилва страната, пише Guardian. С увеличение от 6.5% в пристигащите туристи на основните летища между януари и август, което се равнява на 750 хил. души, индустрията е осигурила осем от десет нови работни места.Според конфедерацията 210 226 от 253 945 позиции, създадени по същото време, са били или в хотелите, или в ресторантите. Безработицата е спаднала до 23.1% между април и юни в сравнение с пика от 28% през 2014 г."Въпреки всичко, което се случи през последната година, въпреки че Гърция спореше със своите кредитори, въпреки Brexit и глобалната финансова нестабилност на пазара туризмът все още успява да се представи по-добре от всеки друг сектор", казва Андреас Андреадис, президент на Гръцката туристическа конфедерация.Данните показват, че страната печели както от нестабилността в Близкия изток, притесненията за сигурността в Турция и терористичните атаки на други места в Европа, така и от значителния спад на бежанците през шестте месеца, откакто ЕС подписа спорната сделка с Анкара за спиране на имигрантския поток.Егейски острови, близо до турския бряг, които поемаха основното бреме от новопристигащите, като например Лесбос, отбелязаха рязък спад на туристите. Но Андреадис сега твърди, че дори Кос, който пострада особено тежко, започва да възвръща позициите си. "Възстановяването е добро и в най-лошия вариант ще има едноцифрен спад. Хората осъзнават, че потоците спират и вече е безопасно", посочва президентът на Гръцката туристическа конфедерация.Пристигането на туристи счупи рекордите миналата година. Над 23.5 млн. души посетиха страната, генерирайки 14.2 млрд. евро приходи, или 24% от БВП. Гръцката туристическа конфедерация прогнозира, че до 25 млн. души, или 27.5 млн., когато се прибавят пасажерите на круизните кораби, ще дойдат тази година.Но индустрията се притеснява, че Гърция може да пострада заради данъците, наложени от правителството, което е изправено пред огромния натиск да повиши приходите и да овладее публичните разходи. ДДС беше вдигнат през изминалата година от 6.5% на 13% за разходите за настаняване и от 13% на 24% за храната и напитките."Жизненоважно е данъците да се намалят. Кредиторите се съгласиха, че ако постиженията от увеличения ДДС са по-добри от очакваното, те ще го намалят. Това трябва да стане скоро", заявява Андреадис.


description: Кореспондентът от FAZ Михаел Мартенс пред "Капитал"

title: Предизвикателство пред България не са Русия и Турция, а демографията

maintext:
© FAZ
В неделя уважаваният германски всекидневник "Франкфуртер аглеймане цайтунг" публикува портрет на премиера Бойко Борисов, чийто автор е регионалният кореспондент на изданието Михаел Мартенс. Публикацията беше преразказана от българската секция на "Дойче Веле", но един от цитатите от оригинала беше интерпретиран неправилно, което предизвика вълна от публикации в близките до правителството медии, разобличаващи "опита за преврат" на германската медийна група. "Капитал" се свърза с автора на публикацията във FAZ Михаел Мартенс, който през последните 15 години работи като кореспондент на изданието в региона.Това всъщност не е мое решение, а е непланирана молба от вестника, за който работя. Когато те прочетоха интервюто с Борисов (публикувано седмица по-рано, бел.ред.) което предизвика известни позитивни отзиви в Германия, нашето неделно издание ме попита дали бих могъл да му съставя портрет. Основните въпрос са лесни - кой е този човек? И защо той е единственият политик в България от падането на комунизма насам, който да бъде избран за министър-председател два пъти? Защо тези, които го харесват, го харесват? Защо тези, които го мразят, го мразят? Той случайност ли е в съвременната българска история, или е малко или повече логическо следствие?Имах едва 12 000 знака, за да отговоря на всички тези въпроси, тъй като нямаше повече място във вестника, така че едно нещо беше ясно, когато започнах да пиша дори още първото изречение - това не може да бъде една сложна картина, а по-скоро скица – написано за публика, която не знае почти нищо за България. В този смисъл, знаех, че трябва да пропусна доста важни неща и да поставя единствено основни щрихи – но без да превръщам портрета в карикатура. Поне това е, което се опитах да направя.Чух за текста в българската секция на DW от мои приятели българи. По-голямата част от нея беше преведена точно, с едно основно изключение. В моя текст се казва, че "Бойко Борисов е мъж като дърво. С плитки корени обаче, твърдят неговите врагове". Но заглавието на DW е "Борисов е як като дънер. Но дънер с плитки корени". Единственият проблем тук е, че частта "твърдят неговите врагове" е била изпусната, а това оставя невярното впечатление, че твърдението, че Борисов е плосък и в морално отношение - политик втора класа, е мнение на вестника. Такова е мнението на враговете на Борисов, които съм цитирал в материала. Да се каже, че "според Франкфуртер Алемайне Цайтунг (FAZ) Борисов е плосък" или "ФАЦ цитира хора, според които Борисов е плосък" далеч не е едно и също. Сега, не мога да кажа какво се е случило в DW, защото не зная. Но в нашата професия лингвистичната прецизност е също толкова важна, колкото спокойната ръка на хирурга по време на операция. Така че премахването на три ключови думи от заглавие не е нещо незначително. Обикновено DW работи с висок стандарт за етика, така че не бих искал това да се възприема като някаква обща критика срещу изданието или срещу съответния автор.Много е трудно за външен човек да разбере българските медийни войни. Така че по-скоро бих предпочел да не се въвличам в това, тъй като не знам нито кои са основните играчи, нито какви са техните мотиви и интереси. Основното ми впечатление обаче е, че дебатът изглежда не е заради моя текст или конкретен политически въпрос, а част от някаква прокси война.Разбирам, че е много трудно да се резюмира журналистически текст в няколко изречения, но във всеки случай, когато бивам цитиран, предпочитам малко или много да бъда цитиран в духа на моя текст. Някои медии в България подчертаха единствено критиките към Борисов, докато други цитираха единствено положителните части от материала. И в двата случая се представя изкривена картина на оригиналния текст. Това е същото като да се отнасяш с читателя си като с малко дете, което не може да схване цялата картинка и поради това могат да му бъдат представени само някои детайли от нея. Детайли, които обаче не са показателни за цялото.Като журналист Вие най-вероятно ще се съгласите, че никой текст на света не може да отговори на всички въпроси наведнъж, дори когато много читатели очакват това. Някои хора ме обвиняват, че съм избрал грешен ъгъл за своя портрет, или пък че той е "беззъб". Отнасям се към тези критики с уважение, тъй като за 20 години журналистика съм научил следното: никога не можеш да задоволиш очакванията на своите читатели, защото техните интереси са често много разнообразни и понякога противоречиви. Макар да вярвам, че проблемите с корупцията и реформите в съдебната система продължават да съществуват и че всеки премиер носи крайната политическа отговорност за условията в страната си, желая да задам един контра-въпрос: Наистина ли вярвате, че общата оценка, че "България няма демонстриран напредък в борбата с корупцията" е напълно вярна? Аз съм останал с впечатлението, че в Министерството на вътрешните работи, например, където заместник-министър като Филип Гунев е експерт по борба с корупцията, наистина се правят опити да се вземат мерки. Аз не съм адвокат на Бойко Борисов, така че няма да поема ролята на защитник срещу критиците му. Просто вярвам, че не би било честно и професионално за чуждестранен журналист да дойде в България и да каже: "Този човек е напълно корумпиран и нищо в България се е променило". Реалната картина е, както знаете по-добре от мен, по-сложна, и аз съм се опитал да я анализирам, без да е несправедливо и да заемам страна. Аз съм журналист, а не бик, който тича след червения плащ, наречен Борисов.България и Гърция, като страните-членки на ЕС, които са и съседи на Турция, заслужават повече европейска помощ и не вярвам, че тяхната деликатна ситуация получава пълно разбиране в Берлин или Брюксел. Вярвам, че Борисов е прав и в този смисъл - че България се нуждае от повече внимание и подкрепа от ЕС. Оградата не е единственото решение, но може да помогне на България да си върне обратно контрола върху това кой влиза в страната, откъде и кога. Защото държава, която не контролира територията си, не е държава. Тя е просто едно име.Доколкото знам от своите източници в Турция, визитата на Борисов там е била планирана преди доста време, така че е било чиста случайност, че той е отишъл в Истанбул и веднага след това - в Берлин. Считам напълно нормално за министър-председател като Борисов или Алексис Ципрас в Атина, да се опитва да поддържа възможно най-добрите отношения с толкова силна съседна държава като Турция. Външната политика се диктува от географията, а не от емоциите. Това не означава, че принципите трябва да бъдат захвърлени. В екстрадицията на Абдуллах Бююк, обвинен в това, че е "гюленист", България наруши собствените си закони и международни конвенции. И тя направи това от страх. Това е лошо. От друга страна вярвам, че разбирам този страх достатъчно добре. Лесно е да изискваш от Давид да се бори смело срещу Голиат, когато ти си се настанил удобно като зрител на трибуните.Отговорът ми може да изглежда леко странен, но го повтарям винаги, когато съм попитан това – вярвам, че най-голямото предизвикателство пред държави като България, Македония и Сърбия няма нищо общо с това, което вие споменахте. Най-голямото предизвикателство пред тези държави се крие в демографията. Ако тя продължава да се развива по този начин, до времето, когато аз и вие сме станали дядовци, в България ще са останали четири или пет милиона души. Единствените градове ще бъдат София, Пловдив, Варна, Бургас и едно огромно празно пространство между тях. Все по-малко и по-малко българи се раждат и голяма част от тях напуска страната. Как биха могли все по-малко и по-малко българи да поддържат брутния вътрешен продукт? Или, както Иван Кръстев каза образно – след 100 години някой все още ще чете ли българска поезия? Някой може да запита, с известна доза цинизъм, дали някой чете българска поезия дори днес. Между другото, Кръстев е много добър пример за собствения си въпрос – той е напуснал България, неговите деца са израснали във Виена. България умира. И ако не се намери решение, което да вдъхнови повече българи да искат да имат деца и да останат в своята родина, всички тези въпроси са относително незначителни.Макар да не познавам добре медийната сцена в България, смея да кажа, че познавам тази в Сърбия, тъй като говоря сръбски и съм живял в Белград в продължение на много години. По принцип отговорът ми е този: Където и да отидете по света, ще видите, че добрата и независима журналистика струва пари. И колкото по-малко пари има, толкова по-некачествена журналистика се прави. Журналистиката в Германия, например, е по-независима и - смея да кажа, въпреки, че ще прозвучи арогантно – като цяло по-добра от тази в България. Не защото отделните журналисти в Германия са по-добри, отколкото отделните журналисти в България. Това не е така. Познавам страхотни журналисти от България и Сърбия. Това е поради една по-проста причина: журналистите в Германия принципно имат много по-добри условия за работа, отколкото повечето журналисти тук. Намирам го за много благородно, че въпреки по-лошите условия в България се прави сериозна разследваща журналистика. За нещастие, по мое мнение това понякога има твърде слаби последствия. Случай на корупция бива изсветлен, но нищо не се случва и политикът просто остава на своята длъжност. Това ме ядосва. Но то се дължи в много по-голяма степен на съдебната система и на очакванията на хората спрямо техния политик, отколкото на журналистиката.Съществува огромен проблем, защото все повече и повече хора нямат желание да мислят критично и да анализират, когато става въпрос за политика. Или, ако перифразираме известните думи на Иманюел Кант, все по-малко и по-малко хора желаят да напуснат самоналожената си незрялост, тъй като са неспособни да използват собствените си разбирания без указания от някой друг. Ако поставим думите на Кант в днешния контекст, ще стигнем до заключението, че някой, който от една страна вижда конспиративен заговор на всеки ъгъл, но от друга - вярва на всеки споделян слух във Facebook, наистина е някой, на когото му липсва смелост да използва ума си. Това се дължи също така и на мързел. В повечето случаи истината не е величествена, а затормозяваща. Човек трябва да инвестира много време, за да я разбере, и обикновено тя не е черна или бяла, а сива. Гюнтер Грас преди време написа: "Окрасеният в сиво скептицизъм е моето любимо цвете". На мен също ми харесва това цвете. Да харесваш това цвете означава да не приемаш всичко, което чуеш, като факт. Един пример – преди няколко години в Турция беше разпространен слух, че Ердоган е тежко болен и скоро ще умре. Бизнесмени, дипломати и журналисти тичаха из Истанбул твърдейки, че е въпрос на седмици преди Ердоган да влезе в историята. Когато попитах тези хора за източника на информацията, те винаги цитираха други хора. И тези други хора цитираха други хора. И така нататък. В същото време те бяха 100% сигурни, че са прави. Както знаем днес, Ердоган е жив. И като журналист често питам моите събеседници не "Какво знаеш", а по-скоро "Какво вярваш, че знаеш?". Ние наистина ли знаем това, което вярваме, че знаем? И от кого взехме назаем това, което наричаме "нашето собствено мнение"?


description: Комисията за финансов надзор обвини "РСМ България" в подаване на неверни документи с фалшифицирани подписи

title: Най-избираният одитор е отстранен от проверките в небанковия сектор

maintext:
Управляваната от Изабела Джалъзова РСМ се оплака, че не е информирана за разследването, и обвини регулатора в тенденциозност
© Цветелина Белутова
15
застрахователя и 3 пенсионни компании избраха за проверител "РСМ България". Сред тях са групите на "Еврохолд", "Химимпорт", "Алианц", както и "Бул инс".
и 3 пенсионни компании, управляващи общо
"Разкритата невярна информация включва злоупотреба с имената на ръководители на екипи, актюери и други членове на екипи в прегледите на различни застрахователи и пенсионни фондове", се казва в
От "РСМ България" заявиха, че ще направят собствено разследване, но категорично отхвърлят обвиненията на КФН. "Смятаме, че има тенденциозно отношение от страна на ръководството на регулатора. Възложената ни работа по прегледите на активите на пенсионни фондове и баланси на застрахователи е извършена и докладите са предадени в срок. До момента по никакъв начин не е имало индикации за проблеми. От страна на КФН не са искани от нас допълнителни документи", обясниха от дружеството, ръководено от Изабела Джалъзова.
Освен това и самите компании могат да имат проблем в разчистването на договорните си отношения. Те трябва да прекратят договорите си с РСМ, като от КФН обясниха, че нейното решение им дава правно основание за това (чл. 99, т. 2 от Административно-процесуалния кодекс). Конкретни взаимоотношения и вече направени плащания обаче може да се окажат обект на спорове.
Какъвто и да е изводът от тези проучвания обаче, "РСМ България" получава сериозен репутационен удар, който може да се разпростре и извън финансовия сектор. Председателят на Комисията за публичен надзор над регистрираните одитори (КПНРО) Ваня Донева научи от "Капитал" за решението на КФН.
"Целта е да се вземат адекватни и своевременни мерки съобразно резултатите от проверката в интерес на обществото и одиторската професия. Независимо че от години РСМ е обект на надзор и контролни проверки за своята одиторска дейност пряко и основно от страна на Комисията за публичен надзор над регистрираните одитори, ръководството на института е на позиция, че по този случай професионалната организация трябва активно да реагира чрез своите органи за контрол, още повече случаят е свързан с професионална работа на негови членове, която не е задължителен одит", коментира Валя Йорданова, заместник-председател на управителния съвет на ИДЕС.
Джалъзова и Джалъзов...
Покрай скандала с РСМ една от вероятните жертви може да е и зам.-председателят на КФН, отговарящ за пенсионния надзор, Ангел Джалъзов. Още при спечелените поръчки от РСМ имаше съмнения за потенциален конфликт на интереси, като тогава Изабела Джалъзова не отрече възможността да е роднина на съпруга й.
"Между заместник-председателя на Комисията за финансов надзор Ангел Джалъзов и лицето Изабела Джалъзова липсва кръвна връзка, а съребреното родство на г-н Джалъзов със съпруга на Изабела Джалъзова е в достатъчно далечна степен и законодателството категорично я е изключило от дефиницията за "конфликт на интереси", са коментирали пред "Биволъ" от КФН.
Мандатът на Джалъзов е изтекъл от над две години и новият председател на КФН така или иначе трябва да предложи негов наследник - нещо, което предшественикът му Стоян Мавродиев умишлено не правеше. Причината е, че Джалъзов му беше приближен и му осигуряваше нужна подкрепа в петчленната комисия, която от вече близо две години функционира в непълен състав. Освен това зам.-председателят не се ползва и с подкрепата на бранша, като в началото на 2015 г. всичките девет дружества в сектора му поискаха оставката заради според тях неверни данни за постигната от тях отрицателна доходност, които той изнесе.
Месец след като пое Комисията за финансов надзор (КФН) и насред вече течащите прегледи в небанковия сектор Карина Караиванова бе принудена да отстрани от задачата "РСМ България". Това е консултантът, който спечели най-много на брой клиенти - 15 застрахователя9 пенсионни фонда. Сред тях най-големите са дружествата от групите на "Еврохолд", "Химимпорт", "Алианц", както и "Бул инс". Причината - разследване, което е показало, че компанията е подала неверни данни за международните екипи, с които ще работи. Много от чуждите експерти, посочени от РСМ като участници, са заявили по време на разследването, че не им е известно да са включени в такива прегледи, автобиографиите им са неверни, а подписите не са техни. Нещо повече - в хода на течащите прегледи РСМ продължава да отчита в редовно подаваните документи в КФН след началото на прегледите, че тези лица извършват работа в прегледите, което в рамките на разследването е категорично опровергано от същите.съобщението на КФН, която заявява, че ще сезира отговорните органи.Решението на КФН означава, че всички клиенти на РСМ ще трябва да си изберат скоростно нови проверяващи насред течащите проверки. В съобщението на регулатора Караиванова заявява, че са решени да финализират прегледите в срок преди края на тази година. Реално обаче рисковете нещо да се обърка нарастват.Според допитване на "Капитал" и до пенсионни компании, и до застрахователи в петък те още не бяха получили инструкции от КФН как точно да процедират. След като това се случи, все пак ще трябва те да имат кратко време да получат оферти, както и самите консултанти да получат одобрение от централите си. След отпадането на РСМ и от двата списъка с одобрени консултанти и застрахователите, и пенсионните дружества ще имат възможност за избор между седем партньора.От КФН обясниха за "Капитал", че поднадзорните лица имат срок до 12 септември 2016 г. да изберат поне две проверяващи компании, от които КФН ще назначи една за извършването на прегледа. Заради почивните дни това дава едва четири работни дни за процедурата. Това може да насочи застрахователите и пенсионните компании към такива консултанти, с които вече са разговаряли при първоначалния избор. Някои от тях обаче вече са поели доста клиенти и може и да нямат наличен капацитет."Отчетената от РСМ работа няма да бъде ползвана от КФН в хода на проверката и наетите нови проверяващи би следвало да започнат отначало", обясниха от комисията. Дори и да започнат работа начаса, това ще означава, че одиторите в тях ще са два месеца назад от стартиралите в средата на юли. Вече в самите поднадзорни лица много работа е свършена и е събрана информация, но така или иначе промяната ще създаде напрежение.Освен това както самото РСМ, така и някои от клиентите им могат да обжалват решението на КФН в 14-дневен срок пред ВАС. Това не спира неговото действие, но създава допълнителна правна несигурност. Ако хипотетично след месеци и дори след края на проверките РСМ спечели дело срещу КФН, не е ясно какво става с легитимността на резултатите. Донякъде спирачка за подобни дела обаче биха могли да са рисковете за самата РСМ. Ако изнесените от КФН твърдения се докажат, това може да означава не само отнемане на одиторския лиценз, а и обвинения в криминални деяния като фалшификация на документи и ползване на чужда идентичност.От КФН потвърдиха, че разследването е по сигнал от европейския регулатор EIOPA. Според източник на "Капитал" в европейския орган, който заедно с КФН е част от управляващия комитет по прегледите, били учудени от предадени от РСМ първоначални данни, които съдържали очевидни грешки. Служител на институцията се свързал с експерти от различни поделения на веригата RSM, от чиито имена били подписани различните справки, и те отричали да са запознати с такива документи.От КФН не дадоха детайли за членове от кои страни става въпрос, както и за проверяващи в кои от клиентите на РСМ става въпрос. От "РСМ България" пък заявиха, че нямат "никаква информация относно проведеното така наречено разследване срещу нас", нито за заключенията. "Не сме осведомени за течащо разследване. Нямаме предоставени доказателства или информация относно тези заключения. Не знаем какви точно са неистинските данни, за които сме обвинени, нито начина, по който са иззети. Реално в процеса на работата сме работили с екипи от РСМ и актюери, които включително физически са били в България и са работили по проекта. Трябва да се запознаем първо с информацията, която е иззета от колегите от другите офиси на РСМ, преди да можем да коментираме дали твърденията са верни", обясняват от компанията.Това решение на КФН уронва престижа на цялата професия, коментира Донева. Тя допълни, че комисията осъществява надзор над задължителния одит и свързаните с него услуги. Консултантските услуги, каквито са прегледите и стрес тестовете, не са в обхвата на закона и това е така по директива.Вероятно обаче за такива тежки нарушения на правилата КПНРО ще трябва да разгледа дали има механизъм за проверка на работата на одитора и дали има основания за разглеждане на правоспособността на компанията.Междувременно професионалната организация - Институтът на дипломираните експерт счетоводители (ИДЕС), се е самосезирала по случая с РСМ на база публикуваното от КФН и чрез своите органи предприема действия за неговото внимателно, обстойно и безпристрастно проучване.Друг неясен момент е дали проблемните практики, засечени от КФН в РСМ, са нови. При аналогичната проверка на БНБ в банковия сектор компанията беше проверител на Интернешънъл асет банк.Пряко засегнатите компании в небанковия финансов сектор засега се въздържат от коментар и чакат инструкциите от КФН. Но на пръв прочит КФН получава подкрепа за действията си и от бранша. "Разкритията на комисията доказват, че проверките се правят максимално професионално и обективно. Пазарът има интерес от качествени проверки с прозрачен резултат", каза пред "Капитал" председателят на Асоциацията на застрахователите Светла Несторова.Сред експерти от финансовия сектор констатациите на КФН будят и недоумение на какво са разчитали РСМ с подобни действия. Една от версиите е, че компанията е разчитала на протекции от предходния председател на КФН Стоян Мавродиев, както и че той ще запази поста си до края на проверките.


title: Графика на деня: Икономическият растеж в еврозоната се забавя

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 35 // 03.09.2016 Прочетете Капитал Daily Брой 169 // 07.09.2016 Прочетете Капитал Light Брой 35 // 03.09.2016 Прочетете


description: Преди почти 15 години, когато все още бях млад и невинен, се сблъсках за пръв път лице в лице с безскрупулния убиец на невинни младежи, Едуард Олби....

title: Спомен за Едуард Олби

maintext: Преди почти 15 години, когато все още бях млад и невинен, се сблъсках за пръв път лице в лице с безскрупулния убиец на невинни младежи, Едуард Олби. Всичко стана напълно случайно, както повечето автентични катастрофи. Олби беше поканен да изнесе някаква лекция в малкия колеж "Мидълбъри", в пасторалния американски щат Върмонт, където бях студент последна година. Още тогава той беше някакво митично създание за мен, литературен звяр от друга епоха, сценичен кентавър, една половина драматург и една – демиург. Бях изчел всичките му пиеси, биографията му, гледал бях, разбира се, култовата филмова адаптация на "Кой се страхува от Вирджиния Улф" с Ричард Бъртън и Елизабет Тейлър, както и не чак толкова отдавнашното представление на "Три високи жени" в софийския Театър 199 с Меглена Караламбова, Пламена Гетова и Татяна Томова. С една дума – бях фанатично вярващ.Веднага след лекцията, без много да му мисля, се шмугнах зад сцената и почуках на малката врата на гримьорната, зад която беше изчезнал Олби. "Влез" ми каза странно познат глас и аз застанах пред него, писателя, божеството. Посивели мустачки, уши, огромни като радиотелескопи (винаги насочени към далечни галактики) и сини очи, толкова дълбоко сини, че преминаваха в черно, две черни дупки, които засмукваха светлината.Г-н Олби, така и така, аз съм студент от България, голям почитател на творчеството ви, наскоро направихме с колеги от колежа едно списание, "Епилог", работя и за един български вестник, "Литературен вестник", та, г-н Олби, много ми се иска да ви интервюирам.Говорех бързо, изстрелвах думите сякаш се страхувах, че може да ме отреже – да ме нареже – всеки момент и, както се бях засилил, се сетих, че всъщност ужасно много наподобявам една негова комична героиня от "Пиесата за бебето", която иска да интервюира известен писател и му обяснява припряно по телефона: "Изучавам творческия процес и искам да го направя с Вас, чрез Вас – да Ви наблюдавам, да Ви разбера."Олби помълча няколко секунди, огледа ме внимателно от главата до петите – младо, апетитно момче – помълча още малко като големия лош вълк – как ли да го схрускам – и накрая проговори, като според мен отговорът му изненада и него самия. "Ами добре", каза. "Дайте ми телефона си и утре ще Ви се обадя."На другия ден – боже мой – той наистина се обади, покани ме в хотелската си стая и, макар в началото да бях малко нервен, че причината за поканата е друга – неговите възрастни герои винаги се опитват да покварят младите – прекарахме три часа в истински, неподправен разговор . Обсъждахме театър, поезия, културни политики, кулинария и дори, тук ме е срам да си призная, "творческия процес"."Смятам, че човек винаги трябва да пише, като поставя под въпрос ценностите ни и ни кара да се замислим над това, в което вярваме", каза Олби и тръгна да ми разказва за съвсем новата си пиеса "Козата, или Коя е Силвия", която описва любовната афера между известен, уважаван архитект и... коза. "Предполагам, че можех да я омекотя, да напиша пиеса за интимната връзка между мъж и секретарката му, предполагам, че можех да го направя, но не това бе целта." Не това бе целта. Целта на Олби винаги е била друга. Изкуството не като меко плюшено мече, с което за заспим по-лесно, а по-скоро като мокра от пот възглавница. Кошмарна възглавница.Но въпреки себе си, през този ден Олби се държа съвсем приятелски с мен. Безкомпромисен, жесток – старозаветен – в пиесите си, божеството Едуард Олби се оказа всъщност изключително всеотдаен, изпълнен с любов към ближния човек. Някои от въпросите ми, сега си мисля, бяха наивни и глупави, но той в нито един момент не показа каквото и да е пренебрежение към мен. Накрая го попитах дали би дошъл в България, ако получи покана. Той се поколеба за миг, необичащ да храни събеседниците си с фалшиви надежди, но, да, каза: "Знаете ли, ако получа привлекателна покана да отида и знам, че постановката на пиесата ми ще бъде наистина добра, с удоволствие бих се съгласил, защото никога не съм посещавал България. Да, има възможност."Седем години по-късно, през 2009 г., Олби наистина се приземи от небесния си нюйоркски лофт в равното софийското поле по покана на Явор Гърдев, който беше направил блестящи постановки на "Пиесата за бебето" в Театър 199 (по превода на която имах удоволствието да работя с Явор) и "Козата, или коя е Силвия" в Народния театър. След официалната вечеря в "Чекпойнт Чарли", на която се видяхме и успяхме отново да обсъдим вселената, няколко души изпратихме драматурга обратно до хотела му, където беше отседнал. Прибираше сe, за да работи по новата си пиеса. Неуморен, напълно отдаден на изкуството си, той никога не изгуби собствената си илюзия, че театърът има смисъл, че да бъркаш в раните на личността и обществото, да причиняваш болка и понякога да обиждаш е единственият начин да стигнеш до същността на нещата. Както Джордж, един от героите в "Кой се страхува от Вирджиния Улф", казва: "Когато стигнеш до костта, още не си стигнал до края. Има нещо вътре в костта... мозъкът на костите... до него трябва да се докоснеш."Благодаря Ви, че ме докоснахте до мозъка на костите, г-н Олби.Американският драматург Едуард Олби почина на 16 септември в Ню Йорк, на 88-годишна възраст.


description: Известният моден фотограф Питър Линдберг снима календара за 2017 г. за трети път

title: Pirelli ала Холивуд

maintext:
Pirelli
Pirelli
Pirelli
в местния клон на
Русия. Според "Ведомости" инвестициите са на стойност над 400 милиона евро. Появата на Игнатова като "специален гост" на страниците на прочутото издание с колекционерска стойност провокира много и подчертано отрицателни коментари, но компанията запази достойно мълчание и заложи на артистичния пиар.
Ако календарът Pirelli беше десерт в изискан ресторант, всяка година щеше да се поднася в менюто като шедьовър на гост-готвач с интересни съставки, подчинени на артистична концепция, и със завладяващ послевкус. Ефектът на календара на компанията - производител на автомобилни гуми, е подобен, като добавим и прилагането на доказалата стопроцентовия си успех във времето рецепта: красиви жени, добър фотограф и варираща през годините еротика – от нежна и романтична (проявяваща се най-вече сред изданията, заснети от фотографките Сара Муун и Ани Лейбовиц) до фешън поетиката на Питър Линдберг, който пое щафетата от миналогодишния фотограф на календара, Ани Лейбовиц.За трети път един от любимите фотографи на списание Vogue и Vanity Fair застава зад обектива за календара, появил се за първи път в далечната 1963 г. като рекламен носител – бонус за лоялни клиенти на компанията. След като през 1996 г. творческият екип на компанията и поканеният за първи път като фотограф Питър Линдберг избират за декор пустинен пейзаж в Калифорния, а през 2002 г. залагат на "Парамаунт студио" в Лос Анджелис, за предстоящото издание избират пет локации – Берлин, Лондон, Лос Анджелис, Ню Йорк и малкия град на север от Париж, Ле Туке.Според онлайн изданието Women's Wear Daily две са причините, поради които германският фотограф Питър Линдберг – любимец на Холивуд и на модния свят, е приел поканата за трети път. Първата – колекционерското издание отдавна не е онова, което е било в началото – бонус за почитатели на високите скорости с красиви и, обикновено, голи момичета на високи токчета. Втората е, че според Линдбергсами променят едно от основните си правила – един и същ фотограф да не може да снима повече от два пъти."В изданието от 2002 г. използвахме добре познатата формула – красиви и голи момичета, което на този етап намирам за нещо много скучно. Затова за календара за 2017 г. залагаме на таланта, който е много по-важен от определени части на тялото." Талантът, който на страниците на предстоящото издание проговаря с един прецизен списък от любими актриси, сред които ненадейно се промъква и името на една преподавателка в Московския университет, специалност политическа теория, Анастасия Игнатова.Според публикация на онлайн изданието The Moscow Times основната причина Игнатова да попадне сред актриси като Никол Кидман, Робин Райт и Кейт Уинслет е, че е снаха на управляващия директор на компанията Rostec – Сергей Чемезов, съсобственик в една от компаниите, инвестираща заедно сPirelliСилен акцент върху истинските звезди на изданието за 2017 г. са актрисите Хелън Мирън, Пенелопе Крус, Ума Търман, Руни Мара, Джесика Частейн, Леа Сейду, Джулиан Мур, Шарлот Рамплинг, Лупита Нионго, Алисия Викандер и Джан Дзъи, както и гореспоменатите Никол Кидман, Кейт Уинслет и Робин Райт."Съвременната идея за красота днес е пълна каша. Нещо ужасно, наистина ужасно. Когато разглеждате модни списания, това, което виждате, са много силно ретуширани хора. Канят се много добри специалисти в това, които сядат на компютъра и с едно замахване отнасят онова, което е направил добрият фотограф. Намирам това за истинска обида", коментира в интервю Питър Линдберг. "Дъхът ми спира, когато видя хубава фотография, защото, повярвайте ми, в днешно време не се случва често. Идеята на календара е да покаже истинската красота и откъде идва тя, а не това, което хората смятат за красиво."Подчертано фотограф, който не се възползва от техническите предимства на компютърните програми, обработващи изображенията, доскоро Линдбърг пренебрегвал и социалните мрежи и платформи като Instagram. Профилът му там обаче е с рекорден брой последователи. На въпроса защо е пренебрегнал едно от основните си правила модният фотограф отговаря: "В началото идеята ми се струваше ужасна, но в един момент видях ефекта, който имаше тази платформа, и се присъединих. По-важното е да използвате Instagram, за да споделите красота или нещо интересно, а не за да напишете "Обядвах с Брад Пит". Лошото е, че в последно време хората си купуват последователи, за да придобият известност. Това е нещо ужасно. Често казано, на мен не ми пука за това, но забелязвам, че в модата някои от компаниите ангажират момичета, като се водят само от броя на последователите им в Instagram. В днешно време това, което е най-важно, е финансовата част на нещата и влиянието, което имате, а това убива красотата!"


description: Индексът Ifo се повиши до 109,5 през септември, подобряват се и очакванията за икономиката. Той е важен индикатор за настроенията сред мениджърите в...

title: Бизнес климатът в Германия се подобри до най-високото си ниво от май 2014 г.

maintext: Индексът Ifo се повиши до 109,5 през септември, подобряват се и очакванията за икономиката. Той е важен индикатор за настроенията сред мениджърите в Германия – анкетирани са 7000 представители на бизнеса. Според Клеменс Фюст, президент на института Ifo, който прави индекса, германската икономика вече е преодоляла негативите от Brexit и несигурността, която той е генерирал. Данните за Германия остават противоречиви, след като преди дни бизнесът на частния сектор падна до 16-месечно дъно.


description: Преглед на актуалните предложения за работа в областта на маркетинга, финансите, IT сектора, търговията, човешките ресурси...

title: Топ обявите на karieri.bg

maintext:
[pixabay]
Има толкова много неща, заради които дори и най-добрият и здраво работещ професионалист може да бъде уволнен. Според експертите една от най-честите причини за това е допускането на неволни грешки в резултат от неправилното използване на технологиите на работното място, като например прекарването на прекалено много време в социалните мрежи по време на работа, публикуването на неподходящи неща във Facebook или използването на корпоративните ресурси за лични цели.
Това обаче далеч не е единственият начин, по който можете да се подхлъзнете и да загубите работата си. Даването на твърде много обещания и неспособността да се справяте с тях също биха могли да ви изиграят лоша шега, понеже водят до разминаване между вашите очаквания и тези на шефа ви. Така, ако се съгласявате със срокове или задачи, за които предварително знаете, че са трудно постижими за вас, оставяте впечатлението, че не се справяте и сте неподходящи за позицията, която заемате. И следователно един ден може да се окажете отстранени от нея. Или самите вие да поискате да я оставите, защото се чувствате недооценени и неудовлетворени от работата си.
Какъвто и да е вашият личен случай и независимо дали сте попадали в подобна ситуация или не, не спирайте да се оглеждате за нови и по-добри перспективи за кариерна реализация. Защото само
"Скания файнанс България"
KPMG търси
"Винпром Карнобат" търси
Baker Tilly Bulgaria търси
Hill International Bulgaria
Resolute Asset Management
Адвокатско дружество "Георгиев, Тодоров и Ко"
Български хелзинкски комитет
Още обяви за работа можете да намерите на www.karieri.bg.
от вас зависи дали и къде ще намерите кариерния успех. Ето и селекцията с актуалните топ обяви за работа на Karieri.bg , която може да ви даде няколко добри идеи в каква посока да поемете.търситърси Personnel търси Advertising Sales Executive търси Business Development Manager търси Verwaltungsassistenten (m/w) търситърситърситърси